CELEX: 31998R2308
Language: el
Date: 1998-10-26 00:00:00
Title: Κανονισμός (ΕΚ) αριθ. 2308/98 της Επιτροπής της 26ης Οκτωβρίου 1998 για τροποποίηση του κανονισμού (ΕΚ) αριθ. 658/96 περί ορισμένων εκ των όρων χορήγησης αντισταθμιστικών πληρωμών στο πλαίσιο του καθεστώτος στήριξης των παραγωγών ορισμένων αροτραίων καλλιεργειών

Avis juridique important

|

31998R2308

Κανονισμός (ΕΚ) αριθ. 2308/98 της Επιτροπής της 26ης Οκτωβρίου 1998 για τροποποίηση του κανονισμού (ΕΚ) αριθ. 658/96 περί ορισμένων εκ των όρων χορήγησης αντισταθμιστικών πληρωμών στο πλαίσιο του καθεστώτος στήριξης των παραγωγών ορισμένων αροτραίων καλλιεργειών  

Επίσημη Εφημερίδα αριθ. L 288 της 27/10/1998 σ. 0010 - 0010

ΚΑΝΟΝΙΣΜΟΣ (ΕΚ) αριθ. 2308/98 ΤΗΣ ΕΠΙΤΡΟΠΗΣ της 26ης Οκτωβρίου 1998 για τροποποίηση του κανονισμού (ΕΚ) αριθ. 658/96 περί ορισμένων εκ των όρων χορήγησης αντισταθμιστικών πληρωμών στο πλαίσιο του καθεστώτος στήριξης των παραγωγών ορισμένων αροτραίων καλλιεργειών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1624/98 (2), και ιδίως τα άρθρα 10 και 12,Εκτιμώντας:ότι ο κανονισμός (ΕΚ) αριθ. 658/96 (3), όπως τροποποιήθηκε τελευταία από τον κανονισμό (ΕΚ) αριθ. 1589/98 (4), καθορίζει, για την εφαρμογή του άρθρου 4 παράγραφος 3 και 4 του κανονισμού (ΕΟΚ) αριθ. 1765/92, ορισμένους κανόνες όσον αφορά τους όρους επιλεξιμότητας για το συμπλήρωμα στην αντισταθμιστική πληρωμή και την ειδική ενίσχυση για το σκληρό σιτάρι 7ότι στον κανονισμό (ΕΟΚ) αριθ. 1765/92 η χορήγηση, στο σκληρό σίτο του συμπληρώματος και της ειδικής ενίσχυσης προϋποθέτει τη χρησιμοποίηση πιστοποιημένων σπόρων για σπορά 7 ότι πρέπει επιπλέον να γίνει αναφορά, στον κανονισμό (ΕΚ) αριθ. 658/96, στις ποικιλίες που εξαιρούνται για την περίοδο εμπορίας 1992/93 7ότι ο κανονισμός (ΕΚ) αριθ. 658/96 καθορίζει κατάλογο των επιλεξίμων ζωνών 7 ότι ορισμένα κράτη μέλη έχουν υποβάλει αιτήσεις τροποποιήσεως του καταλόγου αυτού και συνεπώς πρέπει να δοθεί συνέχεια στις αιτήσεις αυτές 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής διαχειρίσεως σιτηρών, λιπαρών ουσιών και αποξηραμένων ζωοτροφών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο κανονισμός (ΕΚ) αριθ. 658/96 τροποποιείται ως εξής:1. Στο άρθρο 6 παράγραφος 5, το τελευταίο εδάφιο διαγράφεται.2. Στο παράρτημα VI:α. στο μέρος «ΓΕΡΜΑΝΙΑ», ο τίτλος: «Kreise» αντικαθίσταται από «Kreise und kreisfreie Stδdte» 7β. στο μέρος «Γερμανία/Bayern»:- προστίθεται το Kreis «Ansbach»,- αντί «Neustadt-Bad Winsheim», διάβαζε «Neustadt-Bad Windsheim» 7γ. στο μέρος «Ιταλία», προστίθεται η επαρχία «Lodi».Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την περίοδο εμπορίας 1999/2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 26 Οκτωβρίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 181 της 1. 7. 1992, σ. 12.(2) ΕΕ L 210 της 28. 7. 1998, σ. 3.(3) ΕΕ L 91 της 12. 4. 1996, σ. 46.(4) ΕΕ L 208 της 24. 7. 1998, σ. 9.